CELEX: 62010TN0511
Language: fi
Date: 2010-10-22 00:00:00
Title: Asia T-511/10: Kanne 22.10.2010 — Evropaïki Dynamiki v. komissio

15.1.2011   
            
            
               FI
            
            
               Euroopan unionin virallinen lehti
            
            
               C 13/29
            
         Kanne 22.10.2010 — Evropaïki Dynamiki v. komissio
   (Asia T-511/10)
   ()
   2011/C 13/56
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja M. Dermitzakis)
   
      Vastaaja: Euroopan komissio
   
      Vaatimukset
   
   
               —
            
            
               on kumottava 12.8.2010 tehty Euroopan komission pääsihteeristön päätös (viite SG.E.3/FM/MIP/mbp/psi — Ares(2010) 508190 — 12/08/2010), jolla hylätään oikaisupyyntö, jonka kantaja esitti 31.12.2009 päivätyllä ja 5.1.2010 rekisteröidyllä kirjeellään (viite GESTDEM 2009/4890) ja
            
         
               —
            
            
               vastaaja on velvoitettava korvaamaan kantajan oikeudenkäyntikulut ja muut tästä kanteesta aiheutuvat kulut ja menot, vaikka tämä kanne hylättäisiin.
            
         
      Oikeudelliset perusteet ja pääasialliset perustelut
   
   Tässä asiassa kantaja vaatii kumottavaksi 12.8.2010 tehdyn vastaajan päätöksen (viite SG.E.3/FM/MIP/mbp/psi — Ares(2010) 508190 — 12/08/2010), jolla hylätään oikaisupyyntö, jonka kantaja esitti 31.12.2009 päivätyllä ja 5.1.2010 rekisteröidyllä kirjeellään (viite GESTDEM 2009/4890); kantaja on pyytänyt asetuksen (EY) N:o 1049/2001 (1) nojalla oikaistaviksi kannanotot, jotka Euroopan unionin julkaisutoimisto esitti 11.12.2009 päivätyssä kirjeessään sen jälkeen, kun kantaja oli alun perin pyytänyt 9.10.2009 saada tutustua kaikkiin hinta-arviopyyntöihin, jotka koskevat kaikkia eriä julkaisutoimiston puitesopimuksista nro 6011, nro 6102, nro 6103, nro 6020, nro 6121, nro 6031 (paitsi erää 4) ja nro 10030.
   Vaatimuksensa tueksi kantaja väittää, että vastaaja ei tutkinut pyydettyjä asiakirjoja yksilöllisesti. Lisäksi kantaja väittää, että vastaajan esittämät perustelut, jotka koskevat Euroopan unionin talouspolitiikan suojaa, taloudellisten etujen suojaa sekä yleiseen turvallisuuteen liittyviä syitä, on hylättävä täysin perusteettomina.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)